****

**ՀԱՅԱՍՏԱՆԻՀԱՆՐԱՊԵՏՈՒԹՅԱՆ**

 **ԱՐԹԻԿ ՀԱՄԱՅՆՔԻՂԵԿԱՎԱՐ**



ՀայաստանիՀանրապետությանՇիրակիմարզիԱրթիկհամայնք,

Ազատությանհրապարակ 1, հեռ.՝ 374 44 52021, էլ. փոստ՝ artikmun@mail.ru,, ինտ.կայք՝ [www.artik.am](http://www.artik.am)

**ՈՐՈՇՈՒՄ N**

**07օգոստոսի 2024 թվականի**

«ՀԵՆԶԵԼ-ՆԱԶԱՐ» ՍԱՀՄԱՆԱՓԱԿ ՊԱՏԱՍԽԱՆԱՏՎՈՒԹՅԱՄԲ ԸՆԿԵՐՈՒԹՅԱՆ ՏՆՕՐԵՆ ՀԱՅԿ ՌԱՖԻԿԻ ԱՆՏՈՆՅԱՆԻՆ ՎԱՐՉԱԿԱՆ ԻՐԱՎԱԽԱԽՏՈՒՄՆԵՐԻ ՎԵՐԱԲԵՐՅԱԼ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՍԳՐՔԻ 154-ՐԴ ՀՈԴՎԱԾԻ 2-ՐԴ ՄԱՍՈՎ ՆԱԽԱՏԵՍՎԱԾ ԱՐԱՐՔ ԿԱՏԱՐԵԼՈՒ ՀԱՄԱՐ ՎԱՐՉԱԿԱՆ ՊԱՏԱՍԽԱՆԱՏՎՈՒԹՅԱՆ ԵՆԹԱՐԿԵԼՈՒ ՄԱՍԻՆ

«Հենզել-Նազար» սահմանափակ պատասխանատվությամբ ընկերության տնօրեն՝ Հայկ Ռաֆիկի Անտոնյանի (անձնագիր` AU0255622, հասցե՝ ՀՀ քաղաք Երևան, Քաջազնունու փողոց, 41Ա) նկատմամբ «Վարչարարության հիմունքների և վարչական վարույթի մասին» ՀՀ օրենքով սահմանված կարգով, «Վարչական իրավախախտումների վերաբերյալ» ՀՀ օրենսգրքի 154-րդ հոդվածի 2-րդ մասով նախատեսված արարքի կատարման համար հարուցված և իրականացված վարչական վարույթի ընթացքում գործի փաստական հանգամանքների բազմակողմանի, լրիվ և օբյեկտիվ քննության արդյունքում վարչական մարմինը պարզեց հետևյալը.

Հայկ Ռաֆիկի Անտոնյանը խախտելով «Վարչական իրավախախտումների վերաբերյալ» ՀՀ օրենսգրքի 154-րդ հոդվածի 2-րդ մասի պահանջները ՀՀ Շիրակի մարզի, Արթիկ համայնքի, Հոռոմ բնակավայրի 1-ին փողոցի 1/1 հասցեում տեղակայված սեփական հողի վրա իրականացրել է ապօրինի շինարարություն՝ գոյություն ունեցող շենքի արտաքին չափերի և տեսքի փոփոխություն և տանիքի փոխարինման աշխատանքներ։ Կատարված արարքի կապակցությամբ ՀՀ Շիրակի մարզի Արթիկի համայնքապետարանի աշխատակազմի քաղաքաշինության և հողաշինության բաժնի գլխավոր մասնագետ Ռաֆիկ Հովսեփյանի և նույն բաժնի պետ Արկադի Գրիգորյանի կողմից 2024թվականի հուլիսի 29-ին կազմվել է վարչական իրավախախտման վերաբերյալ արձանագրություն՝ վարչական իրավախախտումների վերաբերյալ ՀՀ օրենսգրքի 154-րդ հոդվածի 2-րդ մասով նախատեսված արարք կատարելու հիմքով:

Կազմված արձանագրության հիման վրա 2024 թվականի հուլիսի 29-ին «Վարչարարության հիմունքների և վարչական վարույթի մասին» ՀՀ օրենքի 30-րդ հոդվածի 1-ին մասի «բ» ենթակետի հիմքով հարուցվել է վարչական վարույթ` «Վարչական իրավախախտումների վերաբերյալ» ՀՀ օրենսգրքի 154-րդ հոդվածի 2-րդ մասով նախատեսված արարքի կատարման համար «Հենզել-Նազար» ՍՊԸ-ի տնօրեն՝ Հայկ Ռաֆիկի Անտոնյանի վարչական պատասխանատվության ենթարկելու հարցի քննության նպատակով:

Վարչական վարույթի լսումները հրավիրվել են 2024թվականի օգոստոսի 07-ին, որի վերաբերյալ Հայկ Անտոնյանը պատշաճ ծանուցվել է, սակայն չի ներկայացել: Լսումներն անցկացվել են իրավախախտում կատարած անձի բացակայությամբ:

Ելնելով վերոգրյալից և ղեկավարվելով «Տեղական ինքնակառավարման մասին» ՀՀ օրենքի 35-րդ հոդվածի 1-ին մասի 24-րդ և 26-րդ կետերով, «Վարչարարության հիմունքների և վարչական վարույթի մասին» ՀՀ օրենքի 55-րդ հոդվածի պահանջներով՝

**ՈՐՈՇՈՒՄ ԵՄ**

1. Հայկ Ռաֆիկի Անտոնյանի վարչական իրավախախտումների վերաբերյալ ՀՀ օրենսգրքի 154-րդ հոդվածի 2-րդ մասով նախատեսված արարք կատարելու համար ենթարկել վարչական պատասխանատվության: Նշանակել տուգանք 100.000 /մեկ հարյուր հազար/ Հայաստանի Հանրապետության դրամի չափով:
2. Սույն որոշման մասին օրենքով սահմանված կարգով իրազեկել Հայկ Ռաֆիկի Անտոնյանին:
3. Տուգանքը վճարել սույն որոշումն ստանալուց հետո 15օրյա ժամկետում **900205101216** հաշվեհամարին:
4. Սույն որոշումն ուժի մեջ է մտնում «Վարչարարության հիմունքների և վարչական վարույթի մասին» ՀՀ օրենքի 59-րդ հոդվածով սահմանված կարգով իրազեկելուն հաջորդող օրվանից:
5. Սույն որոշումը կարող է բողոքարկվել «Վարչարարության հիմունքների և վարչական վարույթի մասին» ՀՀ օրենքի 70-րդ և 71–րդ հոդվածներով սահմանված կարգով. վարչական կարգով ուժի մեջ մտնելու օրվանից 2 ամսվա ընթացքում կամ դատական կարգով:
6. Սույն որոշումն օրենքով սահմանված ժամկետում անբողոքարկելի դառնալուց հետո ուղարկել կատարման Հայաստանի Հանրապետության Արդարադատության նախարարության դատական ակտերի հարկադիր կատարման ծառայություն:

***Համայնքի ղեկավար` Ա. Ոսկանյան***

Կատարող՝աշխատակազմի առաջատար

մասնագետ Ա. Չոփիկյան